Бахрэйнска-ізраільскі мірны дагавор

Бахрэйнска-ізраільскі мірны дагавор — дагавор аб нармалізацыі адносін паміж Ізраілем і Бахрэйнам, аб заключэнні і падпісанні якога было абвешчана 11 верасня 2020 годаИсторический прорыв: Бахрейн подпишет договор с Израилем, Detaly. Падпісанне дамовы адбылося 15 верасня гэтага ж годаИзраиль подписал мирные соглашения с ОАЭ и Бахрейном, NEWSru.co.il, адначасова з падпісаннем ізраільска-эмірацкага дагавора. Цырымонія прайшла на лужку перад Белым домам у Вашынгтоне, ЗША. Па выніках пагаднення паміж краінамі ўстаноўлены паўнавартасныя дыпламатычныя адносіныBahrain establishing full diplomatic relations with Israel, Trump announces, The Times of Israel.

Гэта чацвёрты мірны дагавор, падпісаны Ізраілем з арабскай краінай, пасля Егіпта (1979), Іарданіі (1994) і ААЭ (2020).

Эксперты ацэньваюць мірныя працэсы паміж Ізраілем і суніцкімі манархіямі як вынік іх сумеснага супрацьстаяння ўплыву ІранаТрамп объявил об «историческом примирении» Израиля с еще одной арабской страной, Lenta.ru.

 Гісторыя 
Пасля абвяшчэння аб эмірацка-ізраільскай нармалізацыі саветнік прэзідэнта ЗША Трампа Джарэд Кушнер неаднаразова наведваў Манаму і праводзіў перамовы з прадстаўнікамі ўрада Бахрэйна. Тады апошнія заяўлялі, што падпішуць пагадненне толькі пасля таго, як на падобны крок пойдзе Саудаўская Аравія. Яна, у сваю чаргу, заявіла, што зробіць гэта толькі пасля стварэння незалежнай палесцінскай дзяржавы. Тым не менш паведамлялася пра тэлефонную размову Трампа і саудаўскага караля Салмана, падчас якой два лідары абмеркавалі рашэнне ўрада Бахрэйна нармалізаваць адносіны з Ізраілем«Friedenspakt» zwischen Israel und Bahrain, n-tv.

11 верасня 2020 года адбылася тэлефонная размова паміж каралём Бахрэйна Хамадам ібн Іса Аль Халіфай і кіраўніком урада Ізраіля Біньямінам НетаньяхуBahrain follows UAE to normalise ties with Israel, Al Jazeera. Крыху пазней у гэты ж дзень прэзідэнт ЗША Дональд Трамп заявіў, што 15 верасня ў Вашынгтоне паралельна з падпісаннем эмірацка-ізраільскай дамовы будзе заключана і падпісана пагадненне аб нармалізацыі адносін паміж Ізраілем і БахрэйнамBahrain and Israel agree to normalize relations, Trump announces, CBS NewsТрамп: Израиль и Бахрейн договорились о нормализации отношений, NEWSru.co.il.

Дагавор быў падпісаны 15 верасня 2020 года кіраўніком МЗС Бахрэйна Абдулатыф бін Рашыд аль-Заяні і прэм’ер-міністрам Ізраіля Нетаньяху. Аль-Заяні таксама заявіў, што мірны дагавор з Ізраілем «умацуе бяспеку рэгіёна»Глава МИД Бахрейна: «Мир с Израилем укрепляет безопасность региона», NEWSru.co.il. Падпісанае пагадненне ўступіць у сілу пасля яго ратыфікацыі ізраільскім урадамСоглашения с ОАЭ и Бахрейном вступят в силу после утверждения правительством, NEWSru.co.il.

 Роля Саудаўскай Аравіі 
Бахрэйн — невялікая астраўная дзяржава ў Персідскім заліве, аддзеленая мостам ад Саудаўскай Аравіі. Нягледзячы на тое, што дзяржава з’яўляецца незалежнай, яе знешняя палітыка амаль цалкам вызначаецца Саудаўскай Аравіяй, якая часцяком наўпрост дыктуе ёй сваю волю. З гэтай прычыны крок насустрач нармалізацыі з Ізраілем не мог бы адбыцца без адабрэння і згоды суседаBahrain follows UAE to normalise ties with Israel, Al JazeeraIsrael, the UAE, & Bahrain didn’t sign peace deals, they’re military alliances to counter Iran, Responsible StatecraftОАЭ и Бахрейн — первые арабские страны, заключившие мир с Израилем за четверть века. Почему это важно, BBC. Эксперты мяркуюць, што такім чынам саудзіты «прамацваюць глебу» і могуць рушыць услед за астатнімі ў справе ўстанаўлення міру ў рэгіёнеВслед за ОАЭ и Бахрейном Израиль могут признать Саудовская Аравия и Оман, Ведомости.

Пасля паведамлення аб нармалізацыі адносін Ізраіля і ААЭ Саудаўская Аравія першая адкрыла сваю паветраную прастору для пралёту ізраільскіх самалётаў, якія ідуць у ЭміратыСаудовская Аравия открыла воздушное пространство для израильских самолетов, NEWSru.co.il. Праз некалькі дзён сваё неба для ізраільцян адкрыў і БахрэйнБахрейн открыл свое воздушное пространство для израильских самолетов, NEWSru.co.ilБахрейн — Израилю: летайте над нами, Детали.

Па паведамленні СМІ, здзелка аб нармалізацыі адносін паміж Ізраілем і ААЭ і Бахрэйнам падтрымлівалася наследным прынцам Саудаўскай Аравіі Мухамедам, у той час як яго бацька кароль Салман быў супраць яеWSJ: кронпринц Саудовской Аравии скрывал от отца планы нормализации отношений с Израилем, NEWSru.co.ilSaudi Royal Family Divides Over Potential Embrace of Israel, The Wall Street JournalМежду королем Саудовской Аравии и наследным принцем возник разлад из-за Израиля, Detaly.

 Прававыя аспекты 
Дакумент, які Ізраіль падпісаў з Бахрэйнам, — «мірная дэкларацыя». У ёй агаворваецца агульная заява аб імкненні да міру, але яна стане базай для заключэння дагавора ў будучыніТрамп приблизил ОАЭ и Бахрейн к Израилю, Независимая. Пагадненне прадугледжвае ўсталяванне прамых рэгулярных рэйсаў паміж Манамай і Тэль-АвівамBahrain, Israel set to form official ties, Arkansas Democrat Gazette.

 Міжнародная рэакцыя 
У міжнароднай супольнасці пагадненне было ўспрынята неадназначна. Іншыя манархіі рэгіёна, а таксама саюзнікі ЗША падтрымалі нармалізацыю адносін паміж краінаміНормализация отношений Израиля и Бахрейна. Реакции ОАЭ, Египта и ПА, NEWSru.co.ilОман поддержал мирный договор между Израилем и Бахрейном, NEWSru.co.il. Іран, Турцыя, Дзяржава Палесціна і іх саюзнікі раскрытыкавалі дакумент, паколькі ён пагражаў інтарэсам палесцінскіх арабаўРамалла отзывает посла из Бахрейна, Турция осуждает мирный договор, NEWSru.co.ilИран: Бахрейн стал соучастником преступлений сионистского режима, NEWSru.co.il.

 Зноскі 

Катэгорыя:Дагаворы паводле алфавіта
Катэгорыя:2020 год у палітыцы
Катэгорыя:Двухбаковыя адносіны Ізраіля
Катэгорыя:Падзеі 15 верасня
Катэгорыя:Верасень 2020 года
Катэгорыя:Араба-ізраільскі канфлікт
Катэгорыя:Першае прэзідэнцтва Дональда Трампа